Η επίδραση της οικονομικής κρίσης σε επαγγελματίες ψυχικής υγείας των ψυχοκοινωνικών θεραπευτικών προγραμμάτων απεξάρτησης. Η περίπτωση των «στεγνών» θεραπευτικών προγραμμάτων Θεσσαλονίκης
Creators: name: Δεληχάτσιου, Σοφία Γεωργίου
Publisher: name: Aristotle University of Thessaloniki
Year: 2019
Subjects: Οικονομική κρίση
Ψυχική υγεία
Εξάρτηση
Economic crisis
Mental health
Addiction

description: Εισαγωγή: Στην παρούσα έρευνα γίνεται αναφορά στην οικονομική κρίση που πλήττει τα τελευταία χρόνια την Ελλάδα και έχει επηρεάσει πολλούς σημαντικούς τομείς της ζωής των ανθρώπων, όπως είναι η υγεία, η εργασία, η οικονομία, οι οικογενειακές και διαπροσωπικές σχέσεις. Εξετάζεται εκτενέστερα το φαινόμενο των εξαρτήσεων και πως αυτό επηρεάζεται από την οικονομική κρίση, καθώς επίσης και οι επιπτώσεις της κρίσης στην ψυχική υγεία του πληθυσμού. Ακόμη, τονίζεται ο καθοριστικός ρόλος του κράτους πρόνοιας και της κοινωνικής φροντίδας στην αντιμετώπιση των παραπάνω φαινομένων στην εποχή που διανύουμε. Σκοπός: Σκοπός της παρούσας μελέτης είναι η διερεύνηση και η καταγραφή των επιπτώσεων της οικονομικής κρίσης στους επαγγελματίες ψυχικής υγείας που εργάζονται σε δομές της Θεσσαλονίκης, οι οποίες εφαρμόζουν “στεγνά” ψυχοκοινωνικά θεραπευτικά προγράμματα απεξάρτησης και η διερεύνηση του αντίκτυπου αυτών στην επαγγελματική και προσωπική τους ζωή. Μεθοδολογία: Πραγματοποιήθηκε ποιοτική έρευνα μέσω ημι-δομημένων εις βάθος συνεντεύξεων σε δείγμα 14 θεραπευτών εξαρτήσεων, εκ των οποίων οι 7 είναι επαγγελματίες ψυχικής υγείας και οι 7 απόφοιτοι θεραπευτικών προγραμμάτων, και εργάζονται σε δομές της Θεσσαλονίκης που εφαρμόζουν “στεγνά” ψυχοκοινωνικά θεραπευτικά προγράμματα. Η ανάλυση πραγματοποιήθηκε με την τεχνική των εγγενών εννοιών συνδυαστικά με την επιλεκτική κωδικοποίηση. Αποτελέσματα: Οι επαγγελματίες που εργάζονται ως θεραπευτές των εξαρτήσεων σε “στεγνά” θεραπευτικά προγράμματα της Θεσσαλονίκης και συμμετείχαν στην έρευνα, φαίνεται να βιώνουν και να διαχειρίζονται τις συνέπειες της οικονομικής κρίσης ο καθένας με διαφορετικό τρόπο. Η πλειοψηφία των ερωτώμενων ανέφερε οικονομικές δυσκολίες, μειώσεις στην ποιότητα ζωής, έλλειψη κοινωνικής ζωής, δυσκολίες στις οικογενειακές και διαπροσωπικές σχέσεις, επαγγελματική εξουθένωση, επαγγελματική και προσωπική ματαίωση, έλλειψη κινήτρου. Πολλοί αντιμετωπίζουν δυσκολίες ψυχικής υγείας, με αποτέλεσμα να δυσκολεύονται να ανταπεξέλθουν στις επαγγελματικές υποχρεώσεις και της καθημερινής τους ζωής
description: Introduction: This research refers to the economic crisis that has affected Greece in recent years and has affected many important areas of people's lives, such as health, work, economy, family and interpersonal relationships. The phenomenon of addictions and how it is affected by the economic crisis is extensively examined, such as the impact of the crisis on the mental health of the population. It also emphasizes the crucial role of the welfare state and social care in addressing the above phenomena nowadays. Purpose: The purpose of this study is to investigate and record the impact of the economic crisis on mental health professionals, working in Thessaloniki, who apply "dry" psychosocial therapeutic programs to explore the impact on their work and personal life. Methodology: A qualitative survey was conducted through semi-structured interviews with a sample of 14 addiction therapists, 7 of whom are mental health professionals and 7 graduate therapists, working in Thessaloniki-based psycho-social care programs. The analysis was performed using the native concept technique combined with the selective coding. Results: Professionals who work as addictive therapists in Thessaloniki's "dry" treatment programs and participated in the research seem to experience and manage the consequences of the economic crisis, each one in a different way. The majority of respondents reported financial difficulties, decreases in quality of life, lack of social life, difficulties in family and interpersonal relationships, professional burnout, professional and personal frustration, lack of motivation. Many face mental health problems, making it difficult for them to cope with their professional obligations and daily lives
description: Σε συνεργασία με το Πανεπιστήμιο Λευκωσίας Κύπρου